[{"text_idx": "#000000", "text": "HafanLlywodraethuCyrff LlywodraethuPapurau llywodraethuCyrff CynghoriCysylltwch a\u0302 niCymraegEnglish"}, {"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000006", "text": "Mae Prifddinas-Ranbarth Caerdydd yn lansio \u2018Venture\u2019 i helpu i lunio dyfodol datblygu sgiliau ledled De-ddwyrain Cymru"}, {"text_idx": "#000008", "text": "A hithau a\u0302\u2019r enw brand \u2018Venture\u2019, daw\u2019r fenter gyflogaeth a sgiliau newydd hon yn weithredol ar y 13eg o Fedi, i helpu i gysylltu uchelgais a dyheadau pobl sy\u2019n chwilio am yrfa a chyflogwyr ledled y 10 awdurdod unedol sy\u2019n ffurfio Prifddinas-Ranbarth Caerdydd."}, {"text_idx": "#000009", "text": "Ar gyfer y lansio, mae\u2019r ganolfan sgiliau newydd yn cynnwys Venture Graduate, sef cynllun recriwtio graddedigion sydd wedi\u2019i ail-frandio, ei ailgynllunio a\u2019i adfywio a ddarperir yn rhad ac am ddim i unrhyw sefydliad yn Ne-ddwyrain Cymru gan y ti\u0302m recriwtio arbenigol mewnol arbenigol ym Mhrifddinas-Ranbarth Caerdydd. Mae nodweddion newydd yn cynnwys cyflwyno model o garfan strwythuredig fydd yn weithredol fel 3 rhaglen wahanol drwy gydol y flwyddyn \u2013 y mae\u2019r gyntaf ohonynt yn agor i fusnesau ar y 13eg o Fedi."}, {"text_idx": "#000010", "text": "Mae\u2019r ganolfan hefyd yn cynnwys Venture Specialist \u2013 casgliad o fentrau sgiliau hynod arbenigol y mae Prifddinas-Ranbarth Caerdydd yn eu cefnogi neu\u2019u cyllido\u2019n uniongyrchol."}, {"text_idx": "#000011", "text": "Y bwriad yw y bydd y ganolfan yn esblygu ac yn ehangu i gwmpasu ystod fythol-gynyddol o fentrau sgiliau a doniau a gynlluniwyd i ddiwallu anghenion sgilio cyflogwyr a gweithwyr y dyfodol ledled y rhanbarth."}, {"text_idx": "#000013", "text": "\u201cBydd dyfodol ein rhanbarth yn cael ei adeiladu ar wireddu potensial hynod amrywiol pob unigolyn a sefydliad sydd gennym yma yn Ne-ddwyrain Cymru \u2013 ac mae Venture yn sylfaen allweddol i lunio\u2019r dyfodol hwnnw. Byddwn yn lansio ganol mis Medi gyda\u2019n rhaglen arloesol i raddedigion sydd eisoes ar waith; a byddwn yn tyfu\u2019n gyflym i gynnwys ystod o raglenni arbenigol a phrentisiaethau cyffrous sy\u2019n diwallu anghenion llawer o wahanol gyflogwyr a thrawstoriad eang o gymunedau ymgeiswyr. Mae\u2019n daith fydd yn esblygu\u2019n barhaus, gan ganolbwyntio\u2019n gadarn ar gyfarparu\u2019n rhanbarth a\u0302\u2019r sgiliau cynaliadwy y mae arnom eu hangen i fanteisio ar y cyfleoedd sy\u2019n dechrau ymddangos mewn byd sy\u2019n cael ei herio gan newidiadau sylfaenol mewn cymdeithas, seilwaith, demograffeg a\u2019r hinsawdd.\u201d"}, {"text_idx": "#000016", "text": "\u201cMae hi hefyd yn bendant yn broses ddwyffordd lle mae\u2019r ti\u0302m yn sicrhau eu bod yn cyflenwi profiad cadarnhaol i ymgeiswyr, gan ddarparu\u2019r dirnadaethau gwrthrychol gwerthfawr hynny y mae arnom oll eu hangen ar deithiau\u2019n gyrfa. Bydd y strwythur newydd hwn hefyd yn hwyluso creu cronfa ddoniau fyw \u2013 gan weithio\u2019n agos a\u0302\u2019n prifysgolion yn ogystal a\u0302 graddedigion a chyflogwyr \u2013 sy\u2019n golygu y gallwn wella\u2019n barhaus ddeilliannau\u2019r biblinell ddoniau i bawb yn y rhanbarth.\u201d"}, {"text_idx": "#000018", "text": "\u201cDaw Venture a\u0302 \u2018siop popeth dan yr unto\u2019 i fusnesau sy\u2019n ceisio tyfu ac i bobl sy\u2019n ceisio hyrwyddo\u2019u gyrfaoedd yn y rhanbarth. Rydym yn adeiladu ar lwyddiant ein cynllun graddedigion a\u2019r gwasanaeth ardderchog y mae eisoes wedi\u2019i ddarparu \u2013 ac yn awr rydym yn ceisio llunio cyfres ehangach o wasanaethau, sydd wedi\u2019u creu\u2019n unswydd bwrpasol ar gyfer union anghenion cyflogwyr a gweithwyr, yn cynnwys cyflwyno cyrsiau hyfforddi ac ystod o gymwysterau sy\u2019n paru pobl a chyflogwyr yn y ffordd fwyaf effeithlon a buddiol, o brentisiaeth i lefelau uwch."}, {"text_idx": "#000019", "text": "\u201cMewn llawer o ffyrdd, daw Venture a\u0302 mwy o ffurf, strwythur a mireinio i\u2019r hyn y gellir ei wneud mewn datblygu sgiliau, gwneud cynnydd mewn gyrfa, a chyflogadwyedd yn gyffredinol, er budd pawb."}, {"text_idx": "#000020", "text": "\u201cGan weithio ochr yn ochr a\u0302 Phartneriaeth Sgiliau Rhanbarthol Prifddinas-Ranbarth Caerdydd, bydd Venture yn gallu cysoni cyrsiau hyfforddi a chymwysterau yn nes at yr hyn a ddywed cyflogwyr wrthym y mae arnynt ei wir angen; ac adeiladu ar rywfaint o\u2019r gwaith arloesol a wneir yng Nghymru a ledled y Deyrnas Unedig, drwy ffurfio partneriaeth a\u0302 sefydliadau megis rhaglenni \u2018Merched mewn Arloesi\u2019 ac \u2018Arloeswyr Ifainc\u2019 gan Innovate UK, y mae\u2019r ddwy ohonynt wedi\u2019u paratoi i ddarparu mwy o gynhwysiant ar gyfer y meddyliau disglair sy\u2019n byw yn ein mysg mewn cymunedau sydd yn aml yn gymunedau difreintiedig.\u201d"}, {"text_idx": "#000022", "text": "Bydd gan Venture ran gynyddol bwysig mewn helpu i ddatblygu economi cadarn ac sy\u2019n perfformio\u2019n dda sy\u2019n darparu llewyrch cynhwysol yma yn ein rhanbarth. Rw\u0302an hyn, mae llawer o gwmni\u0308au\u2019n ei chael hi\u2019n anodd canfod y cyfalaf dynol iawn y mae arnynt ei angen ar gyfer eu holl swyddogaethau. Mae hynny\u2019n her ac yn gyfle, fel ei gilydd, inni fel rhanbarth, ac mae Venture yn cynrychioli un o\u2019r camau rydym yn eu cymryd i dyfu poblogaeth sy\u2019n gweithio lle mae gan bobl y sgiliau y mae arnynt eu hangen i ffynnu yn eu swyddi a\u2019u gyrfaoedd, beth bynnag y bo\u2019r ro\u0302l neu\u2019r sector \u2013 ac mae gan gyflogwyr y biblinell ddoniau y mae arnynt ei hangen i ddatblygu a llewyrchu\u2019n barhaus."}, {"text_idx": "#000025", "text": "Tri phrosiect bwyd cynaliadwy arloesol i dderbyn cyllid"}, {"text_idx": "#000026", "text": "Mae Cyfalaf Buddsoddi mewn Arloesi yn lansio cronfa gwerth \u00a350 miliwn i gatalyddu twf ac arloesi ym Mhrifddinas-Ranbarth Caerdydd"}, {"text_idx": "#000027", "text": "Rhaglen gydweithredol newydd gwerth \u00a350 miliwn i ddatblygu canolbwynt byd-eang ar gyfer cynhyrchu teledu, ffilm a chyfryngau yng Nghymru"}]